Styrelsen for arbejdsmarked og rekruttering
Lucy Lee Gausbo (lln@star.dk), Astrid Steensen(asst@star.dk) og [star@star.dk](file:///C%3A%5CUsers%5CB040396%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CEBY7HX9P%5Cstar%40star.dk).

Taastrup, den 05. februar 2019
Sag 2-2019-00105 – Dok. 417677/clj\_dh

Høringssvar til Forslag til lov om ændring af lov om sygedagpenge og forskellige andre love (Ret til at afvise lægebehandling uden ydelsesmæssige konsekvenser)

Først og fremmest skal jeg sige tak for muligheden for at levere høringssvar.

Fra Danske Handicaporganisationers (DH) side, hilser vi lovforslaget velkomment. Det er godt, at man får permanentgjort ordningen, der giver borgere ret til at afvise lægebehandling uden ydelsesmæssige konsekvenser.

I forlængelse af forslaget finder vi det vigtigt, at borgerne gøres opmærksom på muligheden, ligesom at det tydeliggøres, at man fortsat ikke kan nægte genoptræning eller psykologbehandling, uden at risikere en konsekvens for ens ydelse.

Der kan derudover også opstå usikkerhed om, hvornår sundhedskoordinatoren skal inddrages, og hvilke konsekvenser der kan være ved ikke at ønske, at der indhentes en udtalelse fra sundhedskoordinatoren. Vi er derfor enige i ministeriets overvejelser om, at man får ret til at afvise lægebehandling, uden at sagen skal forelægges sundhedskoordinatoren.

Slutteligt vil vi bemærke, at det undrer os, at det fortsat vil være op til kommunalbestyrelsen at afgøre, om førtidspensionen kan forhøjes i de tilfælde, hvor en person ikke medvirker til relevante lægelige foranstaltninger, herunder lægeligt anbefalet behandling. Vi er af den opfattelse, at det også her er vigtigt at kunne takke nej til en behandling, man føler sig utryg ved.

Med venlig hilsen



Thorkild Olesen

Formand